सिमोन नवल टाटा

सिमोन नवल ड्युनोयर-टाटा या एक स्वित्झर्लंड देशातील भारतीय मूळ असलेल्या उद्योगपती होत्या. त्या भारतातील प्रतिष्ठित टाटा कुटुंबाच्या एक सदस्य होत्या. सिमोन या टाटा समूहाचे माजी अध्यक्ष रतन टाटा यांच्या सावत्र आई आहेत.

 जीवन 
सिमोन टाटा यांचा जन्म जिनिव्हा, स्वित्झर्लंड येथे झाला. त्यांनी जिनेव्हा विद्यापीठातून पदवी प्राप्त केली. त्यांनी १९५३ मध्ये एक पर्यटक म्हणून भारताला भेट दिली, जिथे त्यांची नवल एच. टाटा यांच्याशी भेट झाली. १९५५ मध्ये त्यांचे लग्न झाले आणि सिमोन कायमस्वरूपी मुंबईत स्थायिक झाल्या. सिमोन आणि नवल हे नोएल टाटा यांचे पालक आहेत. सिमोन या टाटा समूहाचे अध्यक्ष रतन टाटा यांच्या सावत्र आई आहेत, जे नवलच्या आधीच्या लग्नातील आहेत.

सिमोन टाटा १९६२ मध्ये लॅक्मे बोर्डात सामील झाल्या जेव्हा ती टाटा ऑइल मिल्सची एक लहान उपकंपनी होती. १९६१ मध्ये व्यवस्थापकीय संचालक म्हणून, १९८२ मध्ये कंपनीच्या अध्यक्षा बनल्या आणि ३० ऑक्टोबर २००६ पर्यंत ट्रेंट लिमिटेडचे ​​गैर-कार्यकारी अध्यक्षा म्हणून काम केले. १९८९ मध्ये त्यांची टाटा इंडस्ट्रीजच्या बोर्डावर नियुक्ती झाली.

किरकोळ क्षेत्रातील वाढ पाहता, १९९६ मध्ये टाटाने लॅक्मे हिंदुस्तान लीव्हर लिमिटेड (HLL)ला विकले आणि विक्रीतून मिळालेल्या पैशातून ट्रेंटची निर्मिती केली. लॅक्मेच्या सर्व भागधारकांना ट्रेंटमधील समतुल्य शेअर्स देण्यात आले. वेस्टसाइड ब्रँड आणि स्टोर्स ट्रेंटचे आहेत.

सिमोन टाटा यांचे ५ डिसेंबर २०२५ रोजी स्वित्झर्लंडमधील जिनेव्हा येथे निधन झाले. मृत्यू समयी त्यांचे वय ९५ वर्षे होते

 संदर्भ 

वर्ग:स्त्री चरित्रलेख
वर्ग:भारतीय उद्योजक
वर्ग:टाटा कुटुंब